Од средине маја у Хитлеровом Главном стану су се свакодневно одржавале тзв. „Контролне конференције“ на којима се проверавла спремност јединица за план „Барбароса“. Овим конференција је већином председавао начелник штаба Врховне команде копнене војске генерал-пуковник Франц Халдер. Адмирал Канарис обично није присуствовао овим саветовањима. Када би добио повиз за следећи за пословни састанак, он је наређивао некоме од припадника његовог штаба да у његово име телефонира Халдеру и упита га да ли је обавезно присуство шефа Абвера. Одговор је обично био такав да се из њега дало закључити да присуство адмирала Канариса није обавезно. На основу многих сведочења стиче се утисак да Канарис уопште није волео да се дружи са генералима. Он је о генералима знао сувише, и није могао многе од њих да гледа како се улизују Хитлеру. Генерали су, пак, знали да Канарис зна о њима много чега, тако да им је присуство шефа Абвера није било најпријатније.